2015eko Tianjingo eztandak

2015eko Tianjungo eztandak abuztuaren 12an hasi ziren, Tianjin hiri txinatarraren portuko biltegi esparruan, Binhai alderdian. Zenbait hedabideren esanetan, "Txinako Txernobyl" izan zen.http://internacional.elpais.com/internacional/2015/08/12/actualidad/1439402318_857309.html Instalazioan material kimiko arriskutsuak biltegiratzeak, dirudienez legez kanpo, eragin zuen leherketa.

Ondorioz, 172 hildako izan ziren, haietako 104 suhiltzaileak, 700 zauritu, eta inguruko ehunka etxebizitza suntsitu zituen. Eztandak 2,2 graduko lurrikara eragin zuen Richter eskalan.

 Aurrekoak 
Gertaera Binhai zonaldean eman zen, Tianjín hiriko portuan. Abuztuaren 12ko gauean, portuko kontainer batzuk hasi ziren erretzen. Ondorioz, bi eztanda izugarri eman ziren, 21 TNT tonetako parekoak, lehendabizikoa 23:40an. Eztanden hedatze-uhinak hamar kilometrotako distantzia hartu zuela jakinarazi zuten. erdian|220px

 Ondorioak 
Hurrengo egunean, ofizialki 50 hildakoen zifra onartu zen, tartean bertaratutako suhiltzaile askorena; beste hamarnaka pertsona desagertutzat eman ziren. Handik hiru egunetara hildakoen zifra 114koa zen.https://web.archive.org/web/20150923215155/http://www.berria.eus/albisteak/113867/700_tona_sodio_zianuro_daude_tianjingo_portuaren_inguruetan.htm 700 pertsona zaurituak gertatu ziren, 60 egoera larrian. Istripuak kutsadura handia eragin du. Zientzialariek oso pozoitsua den sodio zianuro arrastoak aurkitu zituzten portuko uretan, leherketaren ondorioz isuritakoak. Hori gutxi balitz, 40 produktu kimiko arriskutsuak zeuden bilduta zonalde horretan. Tianjin eremutik hiru kilometro itzulinguruan bizi diren herritarrak ebakuatu dituzte, produktu kimikoekin kutsatzeko ematen den arriskuagatik. Eztandek egunetan jarraitu dute.http://www.publico.es/internacional/policia-china-detiene-directivos-empresa.html Txinako gobernuak gaiaren inguruan zentsura ezarri du. Bitartean, populazioak kalean haien haserre erakutsi zuen,
Beste ondorioak kutsadurarenak izan ziren: esaterako euri azidoak eman ziren; askatutako sodio zianuroren ondorioz, euria egiterakoan inguruan zebilen jendeak azalan azkura eta erre sentzazio ezpainetan zein larruan nabaritzen zuen. Ondorioz, autoritateek istripuaren inguruan ez ibiltzeko agindua eman zuten. http://www.publico.es/internacional/lluvia-acida-tianjin-poblacion-ya.html

 Ustelkeria kasua 
Hasierako bi eztandak kontainerrak zamatzeko inguru batean gertatu ziren. Zonaldea Ruihai International Logistics konpainiakoa da. Konpainiaren lehendakaria, Yu Xuewei, lehendakari ordea, Li Liang, eta beste hamabi pertsona atxilotuak izan dira, antza, elementu kimiko arriskutsuak maneiatzeagatik horretarako baimenik izan gabe. Halaber, portuko funtzionario asko susmopean daude eroskeriak jasotzeagatik.

 Azken balantzea 
Ofizialki, hauexek dira datuak (2015/08/27):
 Hildakoak: 139 pertsona (84 suhiltzaile, 8 polizi, 47 zibil)
 Desagertutakoak: 34 pertsona
 Zaurituak: 700 gutxienez
 Portuan zamatutako gai arriskutsuen tonak: 3.000http://www.publico.es/internacional/policia-detiene-12-personas-tragedia.html

 Erreferentziak 

 Ikus, gainera 
 2020ko Beiruteko leherketak

 Kanpo estekak 
 Eztandak You Tuben.
 : Kutsadura ibaian eta itsasoan.

Kategoria:Txinako ingurumena
Kategoria:Tianjin
Kategoria:Txinako hondamenak
Kategoria:Leherketak
Kategoria:2015eko gertakariak
Kategoria:Hondamendi ekologikoak
Kategoria:Ingurumenari buruzko eztabaidak